
Weslovni list izradio J. W. Meiszner. Kratka povijest svilarstva. 


Svilena je buba porijetlom iz istočne Azije, na- 
ročito Kine i Japana. Tamo se nalazi još i danas po- 
ludivljih svilenih buba, koje Živu same po sebi na 
dudovu drveću i šikarju. 

Odgajanjem svilaca bavili su se dakle najprije 
Kinezi već oko 3.000 godina prije Krista. Čuvali su 


lAt. to kao tajnu. Prenošenje jajašaca svilenih buba u dru- 
dl ge države bilo je zabranjeno pod prijetnjom smrtrie 
kazne. Ali sve su mjere opreznosti bile uzaludne. 
an Sjeme je iz Kitaja ipak bilo prokriomčareno još prije 
IN Krista u Japan i Tibet. Iz Japana su ga kasnije pre- 
op I nijela u Carigrad dva duhovnika u šupljim štapovima. 
= | Odovud se opet proširilo uzgajanje svilaca po Grčkoj 
i i dalje, 
Arapi su uveli uzgoj svilaca u Španiji. Iz Španjol- 
ske je sjeme prenešeno bilo u Italiju, Francesku i na 
—————————————=—=ooooo= Siciliju. U to je vrijeme najbolje uspijevalo svilarstvo 
IZDANJE HRV. KNJIŽEV. DRUŠTVA SV. JERONIMA U ZAGREBU —— , u Lombardiji, a po tom i u Mletačkoj. Svakako danas 
Urednik Dr Josip Andrić prvenstvo u Evropi pripada Italiji, a zatim dolazi 


NE PROSVJETE A : 
TISKARA NAROD po redu Franceska. Da nije bilo ovog užasnog rata, 


naša bi država sigurno bila na trećem mjestu. 

Kod nas u Hrvatskoj i Slavoniji pa u Banatu 
počeli su se ljudi svilarstvom ozbiljno baviti već prije 
200 godina. I državna se uprava promicanjem svi- 
larstva veoma ozbiljno pozabavila, naročito u biv- 
šoj slavonskoj i banatskoj vojnoj Krajini. Sagrađene 
su bile mnoge svilane i osnovani veliki dudinjaci. 


Oko godine 1900. po prilici počeli su se ljudi uz- 
gojem svilenih buba baviti i u Bosni. Pisac je ovih 
redaka bio među prvima u bosanskoj Posavini : Ši- 
rio je naime uzgoj svilenih buba nesamo među škol- 
skom mladeži, već i među seoskim pučanstvom br- 
čanskog:kotara kroz više godina, 


Prigodom svog putovanja po kotaru u tom poslu 
doznao sam, da se u Orašju uzgojem svilaca bave 
već poodavna neke odličnije muslimanke, ali samo 
za domaću potrebu, One su same sobom čuvale jajašca, 
othranjivale bube, odmatale svilene niti i utkivale 
u domaće platno, Kasnije sam doznao, da su taj isti 
posao radile odličnije muslimanke u Bihaću i Travni- 
ku, a valjda i u još kojem mjestu Bosne i Hercego- 
vine. To se radilo u nekim porodicama od pokoljenja 
do pokoljenja, a to je znak, da im je uzgoj svilaca 
bio _ već odavno poznat. 


Uzgajanje svilaca. | 


Uzgajanjem svilenih buba bavi se kod nas veći- 
nom sirotniji seljački svijet, a donekle i malograđani, 
ako imaju dosta dudova, Uzgajanjem se dakle svilenih 
buba bave ondje, gdje ima dovoljno hrane. za 
bube, Ponekad znadu neki uzgajatelji kupovati dudov 
list i iz okolice. Kako ta rabota oko uzgoja svilenih 


buba ne traje duže od 5 do 6 nedjelja, a galete se pro-' 


daju odmah iza zapredenja, to je taj posao za našeg 


malog čovjeka od velike koristi, jer je to iza aloja. 


prvi novac, koji dolazi u kuću. 
Nadalje valja znati, da sve radnje oko branja 


lišća i hranjenja buba mogu obavljati djeca pod nad- 

zorom jednog starijeg čeljađeta. Gotovo sve tu mogu 
obaviti oni, koji još nijesu dorasli teškim poljskim 
radnjama. Jedna te ista žena mora tu biti zaposlena 
kroz cijelo vrijeme odgajanja, i to cio dan, dok kod 
mijenjanja ležišta treba još jedna osoba, koja će 


Soba za hranjenje svilenih buka. 


ujedno brati list. Osim tih mogu se kao pomagači 
upotrijebiti i djeca, naročito kod branja lista. 


Prostor i potrebne sprave. 


. , Za uzgajanje svilenih buba. treba nam barem 
jedna prostorija, Njena se veličina ravna prema tome, 
koliko buba želimo uzgojiti, Svakako je bolja veća 

prostorija od manje. U toj prostoriji moramo namje- 
stiti ljesice na drvenim nogarima. Ljesice naprav- 
ljene od trske svakako su bolje od onih, koje su sple- 
tene od šiblja. Ako je prostorija dosta visoka, onda 
treba za svaki par nogara po četiri ljesice, Jedna 
ljesica mora biti od druge toliko razmaknuta, da mo- 
žemo hraniti i skidati bube i da možemo obavljati 
sve poslove oko njih bez ikakve poteškoće i smetnje. 


Radi potrebnog loženja treba u toj prostoriji 
namjestiti peć. Do peći — željezne ili limene — mo- 
ramo bezuvjetno metnuti zaklon, da prevelika vru- 
ćina iz peći ne dolazi izravno na bube, jer bi drukčije 
onim bubama, koje se nalaze u neposrednoj blizini 
peći, bilo prevruće, te bi oboljele. 


Toplomjer moramo svakako objesiti na nogare 
i to malo podalje od peći. Bez njega ne bismo točno 
znali za potrebnu toplinu, a to opet moramo znati 
radi pravilnog odgoja bube. 


Na prozore i na vrata namjestit ćemo zavjese, 
da sunčane zrake ili hladan zrak, odnosno vjetar ne 
dopire izravno na bube. Kad su hladne noći, zatvorit 
ćemo vrata, a prema potrebi i prozore, 


U pripravi treba da imamo i prelnice, na kojima 
će se zapredati svilene bube. Te prelnice mogu biti 
napravljene od slame, gustog sitnog granja ili od 
metliša, koji samonikao raste po našim vrtovima. 
Prelnice se mogu prirediti onda, kada ih ustrebamo. 


Nekoji svilogojci običavaju u prostoriju namje- 
stiti još i posudu s vodom, da u njoj ne bude previše 

suh zrak, Vodu moramo češće mijenjati. 


Uz to treba da imamo u pripremi prilično mnogo 
posebnog papira, određenog za ležaj za svilene bube, 
jer ne valja svaki papir kao ležaj za svilene bube. 


Budući da je čistoća jedan od prvih uvjeta za us- 
pješno gojenje buba, zato treba sav potrebni alat 
oprati vrelim lugom ili vrelom vodom, u kojoj smo 
rastopili nešto sode, Sve te sprave treba staviti na 


sunce za nekoliko dana, Pod se isto tako pere lukšijom 
ili sodom, a zidovi se moraju okrečiti prije, nego što 
se u tu prostoriju smjeste svilene bube, Osim toga 
treba raskužiti prostoriju sumporom. Još prije nego 
što operemo i okrečimo sobu, začepit ćemo sve puko- 
tine oko prozora i vrata krpama. Kad je to gotovo, 


Ljesice, 


namjestit ćemo alat i sve ostale sprave u sobu, a zatim 
ćemo u sredini sobe postaviti zdjelicu sa sumporom, 
Oko zdjelice i pod nju nasut ćemo pepela ili pijeska, 
a zatim ćemo upaliti sumpor. Soba treba da ostane 
Zatvorena nekoliko dana, a poslije toga otvorit ćemo 
vrata i prozore i dobro provjetriti, 

Svilena buba. 


Svilena je buba noćni leptir. Dug je otprilike 2 
cm, a raširivši krila mjeri 4i po cm u šir. Ženka ima 
nazubljene, a mužjak češljaste pipke ili ticala, Svi- 
lena se buba ubraja u rod prelaca. Ona je najkorisnija 
od svih leptira, jer njena gusjenica prede vanredno 
finu nit, od koje se tke svila. 


Ženka snese 400 do 600 sitnih, svijetlih jaja- 
šaca, Iz tih se izlegu male crne gusjeničice, One se 
za svog Života svlače četiri puta, a tek se onda za- 
predu u čahuricu. U čahuri se presvuku peti put, 
a zatim se zakukulje. Iz kukuljice se poslije 2 do 3 
nedjelje izvuče bjelkast leptir. Izgleda, kao da je 
prašan, ili kao da je posut brašnom. 


Male su gusjenice isprva slijepe i crnkaste, ali 
veoma proždrljive. Već iza prvog presvlačenja postaju 
Žućkaste, Sprijeda imaju šest oštrih, a straga osam 
tupih rožnih nogu s kukicama i repić poput rakovog. 
Poslije četvrtog presvlačenja izraste im na zadnjem 
kolutiću tijela malen uspravan roščić, I usta su im. 
rožnata, Za disanje imaju uzduž tijela na svakoj 
strani po jedan dušnik i nekoliko rupica, 


Očica ima svilena buba nebrojend. Neki vele 
preko tisuću. Ispod usta ima bradavicu i dvije žlije- 
zde, iz kojih pušta tekućinu. Ta se tekućina na zraku 

skrutne, te ona njom pričvršćuje svilene niti. 


Leženje svilenih buba. 


Jajašca se svilenih buba moraju čuvati na hlad- 
nome i suhome mjestu, jer će samo tako čuvana 
ostati posve zdrava. Za njihovo čuvanje brine se 
negdje država, a negdje opet koje privatno poduzeće. 
Sjeme se čuva u zatvorenim kutijama. Jedna kutija 
od TO grama sjemena ima oko 20.000 jajašaca, Od tih: 
se izleže 15 do 17 hiljada gusjeničica, 

Kad nastane vrijeme za leženje, — a to biva, 


čim potjera dud pupove, — onda se otvore kutije 


metnu na ljesicu. Na otvorenoj se kutiji nalazi raza- 
peto veoma rijetko platno, kroz koje će izmiliti izle- 
žene gusjeničice, 

Kad smo to namjestili, onda ćemo zatvoriti 
prozore i vrata, te ćemo pogledati na toplomjer, Ako 
toplina po danu iznosi samo oko 17 stupanja Cel- 
zijeva toplomjera, onda treba naložiti u peć. Tako 
ćemo svaki dan povisivati toplinu za jedan stupanj 
Celzijeva toplomjera i po danu i po noći sve dotle, 
dok se bube ne počnu leći. Sada će se one leći polagano, 
ali sigurno. Bit će posve zdrave, dok one, koje se legu 
prebrzo, obično nijesu posve zdrave, 


Kutija sa sjemenjem. 


Svilene se bube obično legu iza desetog dana, 
kako smo sjeme postavili na izleženje. Čim sjeme 
promijeni boju, onda je to znak, da će se sutradan 
početi leći. Legu se ranom zorom, pa čim opazimo, 
da se u kutiji nešto miče, onda treba na platno staviti 
nekoliko dudovih listića. Za čas listići pocrne, a to 
znači, da su se na nj uspele bube. Ako su bubice crne 
baršunaste boje, onda su zdrave, no ako su crven- 
kaste boje, onda nijesu zdrave. Ove treba smjesta 
pobacati, a one prve ćemo zadržati. Čim listići po- 
crne, odmah se prenose na papir, kojim smo pokrili 
ljesicu. Smjesta ih moramo posuti fino isječenim 

ri e Ba je prva hrana. Što se izleže 
p utra; to se ostavi i hrani 

.. . v . . ao 
što se poslije izleže, to se baci. Ti bi nam ostaci Šaj 


vali puno brige i tr ; kao 
zir, : uda, pa zato se i ne uzimaju u ob- 


o stavljaju bube izležene prvog, a po- 
: one, koje su izležene drugog ili trećeg dana 
io ka! ad ja presvlačenja 
Z ojat ćemo dakle već s prvine da i 
, . . . ve. a 
po mai izjednačimo. Svakako valja akro 
imu, da prostorija mora biti uvijek jed 
pla i po danu i po noći. Za cij lema e 
% jelo vrijeme njih ži 
vota_ mora toplina u sobi biti rodi 
u : iti oko 20 do 21 stupnj 
ka Mae Uz to moramo prostor im 
ačiti, Ni propuhu, a ni izravni č 
f a vnim sunča- 
nim zrakama ne smiju bube biti izložene, > 


Hrana svilenih buba. 


dudovlt. Bali td ourana svilenih buba 
Svilene bube treba hraniti sječenim letom som EL 
zadnje njihove dobe odista do č fuk 
čenja, Istom poslije toga daju i de gala M 
listom, List ne smije biti ni Blag ot meka oo 
t ne s prašan ni mo c 
. suh i svježe uzbran. Povenutim a Bh 
smijemo hraniti bube, zato treba da se list d 
puta dnevno. bere sa stabla. Prašan ili mokar list 
u ia hranjenja dobro obrisati krpom. List 
onin i A Eo one mjestu, pa se zato list 
ke ili tose, onda ineha pustit, deer saa al objed 
li se podaje bubama. Lišće mo bli zažedkon aerća 
dobi buba, dakle mlađim i bno die pi Š Pla, 
a o starije lišće za hranu. Hrana se daje pora 
b jednako i u isto vrijeme. Lišćem valja štediti 
ne smijemo im ga opet davati premalo, jer se bube 


ne bi pravilno razvijale. Kad hranimo bube, onda treba 
list rasipavati jednako po cijeloj ljesi te pri tom pa- 
ziti, da svaka buba dobije svoj dio i da za sebe ima 
dosta prostora, 


Hranidba i presvlačenje svilaca. 


Ponajprije valja znati, da se izleženje buba može 
obaviti i u kakvoj maloj, suhoj i zdravoj sobici. No 
odmah iza izleženja treba ih na listu prenijeti i sta- 
viti u veću prostoriju, u kojoj će ostati cijelog svog 
života, te u kojoj će se i zapresti. Bubice se hrane dne- 
vno 7 do 8 puta veoma fino isječenim listom. Čim 


Prvo Drugo Traće Četvrto 
spavanje. spavanje. spavanje. spavanje. 


izjedu jednu hranu, odmah im se daje druga, Hranje- 
njem se počinje ranom zorom, okolo 5 sati. Hrana 
im se daje pomalo, a ne premnogo najedamput. Tako 
se radi prva četiri dana, ali se ujedno svaki dan iza- 
jutra prenose na čisti ležaj, Prenošenje se najbrže 
obavlja na cijelim dudovim listovima, Nekoji to čine 
isprobušenim svilarskim papirom, na koji pospu is- 
sjeckan list. Papir se može izbušiti običnim proboj-. 
cem. Kako su bube ujutro veoma gladne, one se 
časkom uspnu kroz rupice papira na svoju hranu, 
Peti dan bube miruju: to još spavaju. Dok spavaju, 
ništa im se ne daje, niti se u njih smije dirati. Zato 
vrijeme drže glavu uvis, ne miču se. Tako ukočeno 
prespavaju bube cio dan i noć, 

Poslije toga postanu svijetlije, bude se i pre- 
svlače, Tijesno im je u prijašnjoj koži, pa sad dobiju 
novu i širu, Čim to opazimo, odmah ćemo ih pokriti 
cijelim listovima ili probijenim papirom, na kojim 
je isjeckana hrana. Čim se na nj uspnu, a to biva 
veoma brzo, odmah ćemo ih prenijeti na nov ležaj. 
One bube, koje se probuđe kasnije, ili se bace ili se 
prenose nešto kasnije. Prenešene bube hrane se u ovoj 
dobi nešto krupnije sječenim listom. I sada se dne- 
vno hrane 5 do 6 puta, a svako se jutro prenose na čist 

ležaj. Tako se radi sve do desetog dana života. Zatim 
dolazi drugo spavanje i presvlačenje. Bube postaju 


prozirne, dignu glave uvis i miruju do drugog dana.“ 


Jedanaesti se dan probude i svlače, I opet se 
prenose onako, kako smo to i prije učinili, Češće, a 
uvijek poslije svakog presvlačenja moramo bube raz- 
rijediti, da im ne bude pretijesno. Dnevno se hrane 
5 do 6 puta sve krupnije isjecanim listom. Već u ovoj 
dobi bube silno žderu, pa ih zato moramo svako jutro 
— ili barem preko dana — prenijeti na nov i čist 
ležaj. Tako ćemo hraniti bube sve dotle, dok i opet 
ne opazimo, da su stale dizati glave i da su prestale 
jesti. To biva šesnaesti dan njihova života. Šad po- 
novno jedan dan spavaju. Dignu glave i ukoče se, 
Spremaju se na treće presvlačenje. Ni sada ih ne smi- 
jemo dirati, a ni hranu im ne treba dodavati. 


Poslije toga dana probude se i presvuku treći 
puta. Čim to opazimo, onda ćemo ih posuti cijelim 
listovima. Kad se uspnu na lišće, prenijet ćemo ih na 
čist papir i ležaj, Kod prenošenja moramo ih opet 
razrijediti, da im ne bude pretijesno, Prenešene bube 
treba odmah nahraniti sječenim listom. I u ovoj dobi 
njihova života hranit ćemo ih 5 do 6 i do 7 puta na 
dan. List može biti sve krupnije sječen. Svaki ih dan 
treba razrjeđivati i prenositi na čist ležaj. One se ne 
smiju među sobom doticati, Opazimo li, da se među 
bubama pojavila kakva bolest, smjesta ćemo od- 
straniti oboljele i zakopati ih u zemlju ili đubrište, 
Sve do dvadesetčetvrtog dana hranit ćemo bube 


\obi činje č anje, koje traje 
ilno, a onda počinje četvrto spava je tra 
mt p6 dana, dakle za po dana duže od prijašnjih. 


| Kad se bube opet probude, prenijet ćemo ih na 


novo mjesto, ali ih moramo jako razrijediti, jer u ovoj 


dobi rastu bube veoma brzo, te trebaju a ma 
Odsele ćemo ih hraniti cijelim deng Pm a 
su u toj dobi užasno proždrljive, pa tko bi na e 
gao rezan list Sve do tridesetprvog dana tre doni 
hraniti od rana zore pa do mrkle noći iii aa 
dakle 7 do 8 puta dnevno. Uz to ih moramo sva “ama 
barem jedamput prenijeti na čist ležaj, id e sau 
gade i smrade, Osobito se to mora gata . kje u; 
prije nego što se zapredu, Osim toga . ado . 
zračiti prostoriju, da ne zaudara, jer će drukčij 


oboljeti. 


Dobra i zdrava buba prije zapredanja. 


Zadnji dan prije zapredanja postaju jee a 
lije, mekanije i prozirnije, a to je znak, = sko 
za zapredanje. Takve bube moramo smjes # a . 
na prelnice. Hranit ćemo samo još one: o Ba < 
hranu, I one ćemo na prelnicama također rani . : 
same žele jesti, ali u one, koje su se počele zapredati, 
ne smijemo dirati, 


Prostor ne treba ložiti, ako u njemu toplina ia 
nosi 20 do 21 stupnja C. A ako je toplina manja, va: : 
moramo ugrijati peć. Čistoća je nada sve, pa A 
treba da su prozori barem po danu pijana 
zrak, zdrave bube ; nečist zrak, bolesne bube, 

Zapredanje svilenih buba. 


a najduže tridesetpetog dana svoga života. Prelnice 
neka su u istoj prostoriji, u kojoj smo ih dohranili 


/ 
\ / 
Skoro sve gusjenice zapredu se triđesettrećeg 


do zapredenja. Zrele bube ne će da jedu, glavom 
mašu amo tamo, kao da nešto traže, I doista traže 
mjesto, o koje će se zakvačiti nit, da se uzmognu za- 
presti. Takve bube moramo prstima oprezno uhvatiti 
1 prenijeti na prelnicu, Smjestiti ih moramo sasma 
na rijetko, da se zaprede svaka o sebi. Pregusto smje- 
štene bube smetaju jedna drugoj kod zapredanja, 


Buba traži, o što će zakvačiti niti, 


pa se često zapredu po dvije zajedno u jednu galetu. 
To ne valja, jer dvostruke galete manje vrijede od 
jednostrukih, 


Čim buba nađe sebi zgodno mjesto za zaprede- 
nje, odmah na nj prilijepi 2 do 3 kapljice soka febroina. 
Zatim ispusti iz donje čeljusti dvije vrlo tanke niti, 
koje prednjim nogama vješto splete u jedan konac, 

O prije toga splete vrlo prozirnu kučinu (paučinu), 
a onda stane okolo sebe motati konac, Tako dakle 
počne plesti svoju čahuru, kokon. Nju završi ža s 

a ona sama ostane u sredini, Ta je e da 
velika kao golubje jaje, a opletena je od jednog dvo 


strukog konca, dugog 280 do 300 metara. Taj je ko- 


nac gotova svila, koju treba ne više plesti, jer ju je 
so 


do 4 dana, 


plela sama buba. 


Dvojka. 


Jednostavna kožurica. 


Dok se bube zapredaju, ne smiju se ori rio 
mirivati. Ne smijemo im za : Mac od ' 3 ma , 
jer je 1 će, Doklegod se buba a, biva 
ak obonj sy + la konac, onda se zgrči i leži 

anja, a kad je isprela konac, onc 2 i 
sepomišio, Nakon toga se u čahuri svuče po peti 
put i pretvori se u bepku ili kukuljicu. 


Bepka. 


Čahure ne smijemo odmah skidati, satoko su 
se bube zaprele, jer time gube ego E E 1 
ij Š zapr 
lije osam dana po dovršenom zaj t 
= čahure sa prelnice, Bi mo 1 Dah 
jeni j ti, da 

ice moramo smjesta ukloniti, l 
čihure, Da su bepke u čahurama dozrele, poznajemo 

po tom, što zveče, kad 
uha, To je znak njihove zrelosti za odmatanje niti, 
No da se posve sigurno osvjedočimo, svakako dea 
.Žimo jednu, pa ako je u njoj bepka mrko-crvene bgje 
onda znajmo, da je zrela. Čahure su leptira-mužjaka 


duže i tvrđe, dok su u ženke mekše i deblje, | 


Usmrčivanje bepki. 


Najduže između desetog i četrnaestog dana iza 
zapredenja treba ugušiti bepke, Najsigurnje se usmr- 
Ććuju vrućom parom, ali se mogu ugušiti i na jakom 
suncu, Na kotao, u kojem se grije voda, namjesti se 
drveno rešeto, nešto šire od žjala kotla. To se rešeto 
napuni stolarskim strugotinama, Na nj se namjesti 
drugo, a na ovo treće Puno čahura, Gornje se rešeto 
poklopi kakvim debelim pokrivačem, da ne može 
izaći para iz rešeta. Vodu u kotlu moramo ugrijati 
do 90 stupanja po Celzijevu toplomjeru. Četvrt sata 
mora da voda ključa u kotlu, a za to su vrijeme pogi- 
nule u kožuricama sve bepke. Nato se skine pokrivač, 
povade se čahure, stave na plahtu i po njoj rašire, 
S drugom se plahtom Pokriju i ostave na miru. Tim 
je ubijanje gotovo. Poslije se otkriju, razastru na šire 
i suše. A da se što prije osuše, promiješaju se više puta 
tukom, Pisac ovih redaka radio je tako, ali je pokušao 


čahure također izložiti na tri dana jaku suncu, pa je. 


i tim uspio ugušiti ih, Nekoji opet običavaju čahure 
Staviti na ljese, pa ih.iza kruha ture u još toplu peć, 
da se tako ubiju, Nije ni to loše, samo Pri tom valja 
pažiri, da peć ne bude prevruća, da čahure ne izgube 
svoju naravnu boju, jer bi tim izgubile i na cijeni, 
Kad se radi naveliko, onda se bepke guše parnim stro- 
jem, jer tako ide brže i jednoličnije, 


Pošto smo ih pogušili, a radimo za prodaju, onda 
ćemo ih spakovati u korpe te po lijepu vremenu odve- 
sti uredu, koji preuzima svilene čahure, 


! 


/ 


/ 


/: 


ih stresamo rukom pokraj 


ena 


\ Odmatanje svilenih niti. 


\ Tko hoće da sam sebi odmata svilene niti, taj treba 
da ima vitlić, na koji će ih namatati u svitke ili ka- 
njure. Svakako ćemo prije odmatanja razvrstati ča- 
bure, pa ćemo namatati svaku vrstu posebno. Sad 
ćemo čahure pobacati u kotao pun vode, Voda se 
ugrijeva sve do 80 do 85 stupanja po Celzijevu toplo- 
mjeru. Na taj se način čahure rješavaju ljepka i ku- 
čine, Zatim se uzme štapić ili još bolje mala metlica 
te se njom miješajući po kotlu potraže niti od neko- 
liko čahura, Pošto su se nekolike niti prihvatile metlice, 
razmataju se na vitlić, a poslije se radi sa namotanom 
svilom prema potrebi, 

> Ako čahuru ostavimo na miru 18 do 20 dana, 
onda oživi u njoj leptir, On na jednom mjestu ras- 
kvasi čahuru, te se protiskuje kroz raskvašeno mje- 
sto sve dotle, dok se iz nje posve ne provuče, I sa 
takvih se čahura odmataju svilene niti, ali svila dobi- 
vena od njih puno je lošija od one, dobivene sa cijelih 
čahura, Baš zato se moraju gušiti bepke u čahurama, 
A ako želimo uhvatiti sjeme svilčeva leptira, onda 
moramo ostaviti jedan dio čahura za rasplod, 


Dobivanje svilčeva sjemena. 


Najglavniji je uvjet za valjan uspjeh zdravo i 
dobro sačuvano sjeme (jajašca). Da se to postigne, 
Za to treba nabavljati sjeme od kojeg stručnog zavoda, 
a ne proizvoditi ga sam. No ushtjedne li se kome da 
to čini sam, evo mu upute i za taj posao. 

Za proizvodnju zdravog sjemena moraju se uzeti 
posve zdrave i potpuno razvijene čahure. Ne valjaju 
dvostruke, Osim toga treba imati u pripravi male 
kesice od posve rijetkog platna (Till), u koje ćemo 
Zatvoriti sparene leptire, 

Čahure izabrane za sjeme skinut ćemo s prelnice, 
očistiti od vunice i stavit ćemo ih na čist papir. Iza 

18 do 20 dana oživi u čahuri leptir, raskvasi je i pro- 
vuče se iz nje. Čim mu se tijelo posve osuši, raširi 
krioca i počne lepršati. Mužjak je nešto manji od 
ženke, vitkiji je i živahniji, a ženka je deblja, tromija 
i veća, Mužjak, čim se odmori, počinje letjeti.i traži 
ženku, da se spare. Kad to učine, odmah se smire i 
ostanu spareni po nekoliko sati. U tom ćemo ih času 
uloviti i staviti u kesicu. Kesicu treba objesiti u sobi 
na prut ili šipku, a u kesicu ćemo uturiti komadić šibe, 
da ostane raširena. Soba mora biti topla oko 22 stupnja 
po Celzijevu toplomjeru. Čim prestane sparivanje; 
ženka izluči iz sebe neku ljepivu tekućinu, a zatim 
snese 400 do 500 sitnih jajašaca jedno do drugoga. 


Poslije 2 do 3 dana izvadit ćemo leptire iz kesice te 
ćemo ih ubiti. Dobiveno ćemo sjeme pokupiti i čuvati 
na hladnu mjestu, u kojem toplina ne prelazi 18 stup- 
njeva Celzija, Zdrava jajašca boje su modro-sive 
slična makovu sjemenu, 


Bolesti svilenih buba. 


Kao što su svi živi stvorovi podvrženi raznim 
bolestima, isto su tako podvržene i svilene bube, Te 
bolesti jesu :. pjegavica, sušica, krečna bolest, žutica 
i crna crkavica. 


at 
\ 
\ 


\ -9- 


' PJEGAVICA se zove i mrljavicom. Uzrokom 
su joj sićušne gljivice, koje se ne mogu zapaziti pro- 
stim okom, Bube zaražene tom bolešću slabije jedu 
zi onih zdravih, a i presvlače se kasnije. Da li su bo- 
esne, pozna se po tom, što iza trećeg ili četvrtog pre- 
svlačenja dobiju po tijelu tamne pjege. Tih se “pjega 


Pjegavica, 


pata ponajviše oko glave i repića. Obično te bube 
Ka uginu, ali nekoje se i zapredu, no njihove čahure 
slabo vrijede, I sjeme takvih leptira nije zdravo, Čim 


opazimo, da se pojavila ta bolest, od 
sne bube pokupiti i zakopati. pon 


SUŠICA. Ova se bole iČ javljuj 
SICA, st obično pojavljuje i 
trećeg ili četvrtog presvlačenja. Bube zaražene . 


ru dišu teško i nepravilno, ne će da jedu, već samo 
repka e Postaju prozirne, osuše se i uginu, a iz 
sf bj i straga — ali ponekad i sprijeda — neka 
koa > i s. » gusta, te se njom prlja lišće. Vele, 
MA .. olesti uzrokom ili nejednako hranjenje 
slaba hrana, Nije tako zarazna kao pjegavica, 

KREČNA BOLEST. Ta se bolest zapaža na bubi, 

S početka joj kožica je crvenkasta ili ljubičasta, a kad 

ugine, pobijeli i krši se kao kreda ili negašeno vapno. 

Ta se bolest obično pojavljuje pred samim zapreda- 
njem. La 

One bube, koje se nijesu posve ovapnenile, mogu 

se i zapresti. U sobi, u kojoj se pojavila ta bolest, 

nije dobro naredne godine hraniti svilce, ma da bolest 

nije zarazna. Da sačuvamo bube od te bolesti, mo- 


Krečna bolest. 


ramo im češće mijenjati ležaj. No čim opazimo tu 
bolest na kojoj bubi, odmah je valja odstraniti. 


ŽUTICA. Tu bolest zovu i nadutost, jer se a 

a pošto joj se kožica ne može previše rasteći, 

a ik Sad iz ia curi smrdljiva tekućina, kojom 

okalja i hranu i sve bube okolo sebe, Ta se bolest 

obično pojavljuje onda, kada bube traže prelnicu, 

da se zapredu. Rjeđe se pojavljuje kod presvlačenja. 

Na žutici bolesna buba plazi nemirno po ljesici, ne 
jede, a ipak se nadme i pukne, 


CRNA CRKAVICA. Ova se bolest pojavljuje 
obično za 3 do 4 dana pred zapredenjem, To je za 
svilenu bubu najopasnija bolest. Bube, 


\ 

\ 
koje boluju na toj bolesti, otrome, omlohave i pokre- 
paju. Ne jedu, stoje nepomično, a iza glave dobiju 
mrke mrlje, koje pocrne poslije nekoliko dana. Ta 
je bolest priljepčiva, pa nije dobro ni golim prstima 
doticati se takvih buba, jer bi mogli prstima prenijeti: 
tu bolest i na zdrave bube. Zato ih moramo odmah. 
pokupiti i zakopati. Vele, da je uzročnikom te bolesti. 
mokra hrana i pokvaren zra : 


+ 


Liječiti bube od Svih tih navedehih bolesti. ne- 
možemo, jer im nema lijeka, ali moramo nastojati, 
da se i ne pojave. A to ćemo postići upotrebljavanjem: 


Žutica. 


samo zdravog sjemena, svakodnevnim mijenjanjem. 
ležaja, čistim spravama, čistim i zračnim prostorija- 
ma, podržavanjem stalne i primjerene topline, te: 
zdravom, svježom i valjanom hranom. 


Neprijatelji svilenih buba, 


Među neprijatelje svilenih buba spadaju oso-- 
bito miševi, parcovi (štakori), mravi, vrapci, lasta-- 
vice, ose, muhe, psi 1 mačke, 


Miševi i parcovi vrlo rado žderu gusjenice, a oso-- 
bito njihove glave. Od njih ćemo očuvati bube na- 
stavljanjem zamki i zatrpavanjem njihovih rupa 
sitno stučenim staklom, 


Mravi osobito noću veoma rado navaljuju na 
gusjenice. Da ih se riješimo, ništit ćemo u blizini sve 
mravinjake. Osim toga ćemo oko najdonjih dijelova 


nogara posuti pepeo. Mravi se mogu još loviti mo- 


krom spužvom, koja je posuta sitnim šećerom, Na 
šećer idu mravi veoma rado, pa kad ih je već puno 
na spužvi, bacimo je onda u vrelu vodu. 


Vrapci ako se nameče, mogu počiniti puno kvara, 
“Oni odnose gusjenice u svoja gnijezda, pa njima hrane 
:svoje mlade. 

Lastavice čine to isto, što 1 vrapci. 

Ose i muhe ubadaju i uznemiruju bube, te u te 
jamice nose svoja jajašca. 


Psi i mačke uznemiruju bube svojim skakanjem, 
pa ih stoga ne smijemo pustiti k bubama. Gdjekoja 
se mačka nameči na bube, te gdjekoju i proždre. 


Uzgoj dudova, 


Dudov je list hrana svilenih buba. Bolji je list 
sa bijellih dudova. Tko se dakle bavi mišlju, da hrani 
svilce, taj neka se ponajprije ogleda za dudovima. 
Ako svilogojac nema u blizini dosta dudova, onda 
će on vidjeti veoma malu ili skoro nikakvu korist: 
od svog rada, Baš radi toga i mora da sam uzgaja. 
dudove, Dudovi se mogu uzgojiti kao visoka, polu- 
visoka stabla i kao živice. 


Pustog zemljišta imađe dosta skoro u svakom. 
selu ili oko njega, a takvo je zemljište zgodno za du- 
dinjak, samo treba volje i rada. A ako nema praznog 
zemljišta za zajednički dudinjak, onda se mogu dudovi 
posaditi ispred kuće, u dvorištu, u ogradi i oko puteva.. 
Kako kod nas ima malo bijelih dudova, treba da po- 
trebne dudiće za presad uzgojimo iz sjemena. 


Sjemenište. 


Za sjemenište dudova odredit ćemo u vrtu malu 
gredicu, Nju ćemo rigolati prije zime, zimi ili u rano. 
proljeće. Svakako još u veljači ili početkom ožujka. 
Početkom svibnja kvasit ćemo dudovo sjeme kroz 
tri dana u mlakoj vodi, a osim toga moramo ga svaki. 
dan miješati. Čim opazimo, da je sjeme nabreklo i. 
da pušta klicu, smiješat ćemo ga sa finim pijeskom. 


i zasijat ćemo ga u plitke brazdice te pokriti tankim 
slojem pijeska ili sitne zemlje. Brazdica od brazdice 
neka je razmaknuta do 50 cm, Svaki dan iza sunčanog 
zalaska zalit ćemo sjeme ustajalom vodom, Osim toga 
treba gredicu marljivo plijeviti od trave i korova te 
«okapati, 


Pred zimu treba mladice malo zemljom ogrnuti, 
«la ne pozebu. Prve i druge godine moramo mladice 


Presađeni dudić. 


također češće plijeviti i okapati, a zalijevati prema 
potrebi, Osim toga odrezat ćemo drugog proljeća 
mladice pri zemlji. Trećeg ćemo proljeća povaditi 
mladice te odrezati sve do jedne, I žile ćemo prikra- 
titi za trećinu odstranivši sve ozlijeđene. Zemljište, 
ma koje ćemo ih presaditi, valja u jesen duboko is- 
kopati. Na proljeće prije sadnje treba samo grablja- 
ma poravnati zemlju, te zatim posaditi biljke, 


Rasadnjak. 


To je mjesto, na koje smo presadili dudiče. U' 
njemu treba da su dudići razmaknuti jedan od dru- 
goga do I četvorni metar, Presađuju se isto tako du-> 
boko, kako su bili u sjemeništu. Ovako presađeni. 
mladi dudići potjeraju više izboja. Te ćemo još prije: 
zime sve odrezati osim jednog najpravnijeg i najjačeg,. 
iz kojeg se uzgaja stablo. Tako se radi s dudićima. 
svake godine, dok ne narastu do 2 metra visine. Kad. 
smo to postigli, onda se dudići vade i presađuju na. 
njihovo stalno mjesto u dudinjak, dvorište, pred kuću. 
ili na koje drugo zgodno mjesto. Sade se pred zimu 
ili s proljeća u dobru sipku zemlju isto onako, kao i 
ostale voćke. Jame treba da su oko 80 cm duboke 
i široke, 

Prije sadnje ispunit ćemo jamu nešto preko po-- 
lovice dobrom sipkom zemljom, posred jame udari 
se kolac, a do njega se stavi mladi dudić, kojemu. 
smo pokratili žile i označili krošnju. Žile ćemo zasuti. 
dobrom sipkom zemljom, a zatim možemo jamu za- 
trpati i slabijom zemljom, Oko dudića i kolca utabat: 
ćemo dobro zemlju, da dobije oblik tanjura, To se radi. 
zbog zadržavanja vode, Valja znati, da se sada dudovi. 
presađuju 2 do 3 cm dublje, nego li su bili u rasadnjaku. 

Da dobije dud lijepu krošnju, potrebno je obre- 
zivati ga i dotjeravati 2 do 3 godine, t. j. sve dotle,. 
dok krošnja ne dobije pravilan oblik. 


Njega starijih dudova. 


Stariji dudovi se moraju kresati, jer se kresanjem. 
pomlađuju, duže žive, ljepši su za oko, imaju više i 
bolje lišće, te ga je laglje brati, Starije ćemo dudove 
kresati svake sedme ili osme godine. Kresanje se 
obavlja onda, kada prestaje kolanje soka, dakle od 
jeseni do proljeća, Taj se posao obavlja vrtnom pilom. 
i škarama, a ne sjekirom, Otpilit ćemo grane na onome: 

mjestu; na kojem su tanje od 8 cm. Suhe grane treba 
odrezati pri zdravome mjestu, Isto ćemo tako uklo- 
niti i one grane, koje se ukrštavaju, koje su dakle 
preguste, Sve rane treba zamazati cjepilnim voskom 
ili ilovačom, koja je primiješana s balegom. Pošto se 
S visokih stabala teže pobire lišće, moramo nastojati 
da uzgojimo polustabla, No još je bolje odgajati ži- 
“vicu, 


Okresani dud, 


Dudova živica. 


Tko uzgoji sebi dudovu živicu oko kuće, vrta 
ili polja, taj nesamo da ima dobru i stalnu ogradu, 
nego on osim toga lako dolazi i do lišća za bube. Ne 
treba se penjati, a ne treba mu ni ljestava za branje 
lišća. Sa Živice nikako ne može pasti, a djeca ne deru 
haljina, jer se ne veru po drveću. Uz to vele, da gu- 
sjenice svilaca, dok su malene, rađe jedu lišće sa ži- 
vice nego li sa visokih dudova, 

Za dudovu živicu treba iskopati jarak dubok 
«do 60 cm, a širok do I metra. Zemlja mora biti jaka, 
dobro usitnjena i pograbljena. Na tako priređeno 


zemljište sade se dvoji jaje, > poe 
iz sjemeništa. Sade se u dva reda, Red. : 
A memakini na 45 em, a biljka od biljke na i ie 
Ne sade se jedna spram druge u oba reda već koso, 
baš tako, kako nam pokazuje slika, 

Presađene se biljke odrežu na 2 do 3 oka nad a 
ljom. Živicu treba plijeviti, okapati 1 zalijevati. Na 
rednih ćemo godina obrezivati živicu sve naviše, 


Dudova živica. 


te ćemo je radeći tako uzgojiti do visine, koju želimo 
postići, Obično po prilici 120 do 150 cm. : 

Kad je živica stara tri godine, onda ka možemo. 
s nje brati lišće, samo ako je posađena u dobroj ra 
lji i ako je dobro njegovana. Ne treba .eoi pe sd 
već se ostavi nekoliko listića na svakoj stabljici, 2 
vica ne smije biti pregusta, zato je moramo prorje- 
đivati svakog proljeća, 


Dodatak. 


Svila je najplemenitiji i najskuplji životinjski 
: e MAPE jskuplji životinjski marerijal 
'za haljine, košulje i druge tekstilne potrepštine. I 


: Danas postoje dvije vrsti svile: prirodna svila i umjetna 
"svila. 


Naravna se svila dobiva od svileni 
ija ka ka svilenih buba onako, kako 
Um je tna se svila naprotiv proizvodi u tvornicama 
na kemijski način iz staničevine (celuloze) i drugih tvari, Da- 
kako da je prirodna svila i bolja i vrijednija iskuplja od umjetne 
"svile, koja je samo neki nadomjestak prirodne svile, da zavara 
“oko, Uza sve to proizvodnja umjetne svile sve više raste, jer 
se umjetna svila sve većma kupuje, Nošenje svilenih oprava 
'i ukrasa sve se većma širi i po selima, a kamo li ne po gradovima 
pa kako je naravna svila mnogo skuplja, kupuje se legs 
umjetna svila, samo neka je svila, U samoj Sjevernoj Americi 
je godine 1925. proizvedeno umjetne svile za 14 miljardi dinara 
«a već godine 1926. porasla je na preko 17 miljardi dinara. Kad 
znamo, da cijeli državni proračun Jugoslavije iznosi Iz miljardi 
dinara na godinu, onda eto vidimo, da Amerika pravi samo 
"umjetne svile za polovicu više u novcu, nego što naša država 
ima ukupnih državnih troškova. 
Malija je prodala godine 1925. u druge države za više 
od IO miljardi dinara svile, od toga za I i pol miljarde di- 
nara umjetne svile, a ostalo naravne svile, Svila čini 20 posto 
od cijelog izvoza Italije, "> 
; Naravne svile ima mnogo vrsta, koje se razlikuju 
di vrsnoćom i ljepotom i cijenom. Finoća se svilene niti sudi 
po-mjeri, koja se zove titre : to jest izmjeri se, koliko važe 9000 
azmetara svilene niti, i po tome se onda sudi finoća, 


GLAVNE VRSTE NARAVNE SVILE jesu a 


1. Kineska svilaječvrstaisjajna. Kod nje se prema 
svilenoj niti razlikuje bijela, žuta i kantonska, 

2. Japanska svila je čista, sjajna i bolja od kineske, 

3. Indijska svilaje žuta i mekana, Dobra jeiper- 
zijska. 

4. Maloazijska svila je bijela iz Bruse, a žuta 
iz Sirije i sa Cipra. \, 

5. Talijanska svila je žuta, čvrsta, sjajna i či- 
sta. Dobre su vrste milanska, venecijanska, napuljska i sicil- 
ska svila. 

6. Francuska svila je vrlo dobra, a tako isto i 
švicarska. ' 

7. Španjolska, grčka, južnoruska i ju- 
goslavenska svila su također dobre vrsti, koje se u 
svijetu kupuju, ali su manje poznate, 

TRGOVINA SVILOM imala je glavno svjetsko tržište 
do godine 1862. u Londonu, ali kasnije je postao francuski 
grad Lion glavni svjetski grad za trgovinu svilom. Važna 
je trgovina svilom još u Londonu u Engleskoj, u Milanu 
u Italiji, u Marsilji u Francuskoj, u Cirihu u Švicarskoj, 
u Šanghaju u Kini, u Jokohami u Japanu itd. j 

PROIZVODNJA NARAVNE SVILE najveća je u Kini 
i Japanu : tamo se proizvodi više svile, nego u svim drugim 
državama cijelog svijeta zajedno, U Evropi je na prvome mje- 
stu Italija, a na drugom Francuska. Japan sam proizvodi 
pet puta više svile nego li Italija, 

TVORNICE SVILENIH TKANINA nalaze se najviše 
u Sjevernoj Americi, i to oko 40 posto, zatim u Francuskoj 
oko 18 posto, u Njemačkoj 14 posto, u Švicarskoj 7 posto, u 
Italiji 6 posto od svih na svijetu, 

PROIZVODNJA SVILE U NAŠOJ DRŽAVI. U našoj 
se državi svilarstvom bave najviše u Vojvodini, zatim u južnoj 
Srbiji, na trećem mjestu je Hrvatska, onda sjeverna Srbija, 
pa napokon ostale pokrajine, 

U Vojvodini proizvedeno je godine 1922. ukupno 
oko 300.000 kg svilenih čahura, "Te je godine bio kilogram po 

18 dinara, Godine 1923. proizvedeno je oko 250.000 kg svilenih 
čahura, a kilogram je bio po 35 dinara, 

U južnoj Srbiji proizvedeno je godine 1922. ukupno 
oko 227.000 kg svilenih čahura, a godine 1923. nešto više, Cijene 
su bile prosječno 145 dinara PO oki, Svilene se čahure iz južne 
Srbije izvoze u Grčku i u Francusku, 


U Hrvatskoj je godine 1922. proizvedeno 51.000 kg 
Svilenih čahura, a godine 1923. nešto više, 


U sjevernoj Srbiji je godine 1922. proizvedeno 
oko 6300 kg svilenih čahura. 
U našoj državi otkupljuju svilene čahure od naroda u Voj- 
vodini državne svilare u Novom Sadu i Pančevu, u Hrvatskoj 
i Slavoniji Hrvatska Poljodjelska Banka, a u Srbiji Svilarsko 
Društvo u Lapovu. Dakle kod nas nije slobodna prodaja svi- 
lenih čahura, nego je to država uzela u svoje ruke, Sjeme pri- 
bavlja proizvađačima država i njeni povlastičari, pa zato dr- 
žava određuje i cijene. Odredbe glede proizvodnje svile kod nas 
ustanovljene su zakonom od 18. travnja 1922. Tim zakonom su 
sve državne tvornice svile potpale pod upravu ministarstva 
trgovine, ali to je finansijskim zakonom za godinu 1927./8. 
Od 31. ožujka 1927. promijenjego, pa sad tvornice svile pot- 
padaju pod ministarstvo poljoprivrede, kao što i treba, jer je 
svilarstvo grana poljoprivrede. 


Sadržaj. 


KRATKA POVIJEST O SVILOGOJSTVU. 


UZGAJANJE SVILACA. 
Soba za hranjenje svilenih buba. 
PROSTOR I POTREBNE SPRAVE. 
Ljesice. mA i 
SVILENA B ho ok odgo e 
TEŽENJE SVILENIH BUBA. ... 
Kutija sa sjemenjem. +. +... 
HRANA SVILENIH BUBA. _.. 

HRANIDBA I PRESVLAČENJE SVILACA. 


Prvo, drugo, treće i četvrto spavanje. 


uba prije zapredanja. +. . +. + 
ZAPREDAN jE SVILENIH BUBA. | . 
Buba traži o što će zakvačiti niti, 
Jednostavna kožurica. + + +. +. 
Dvojka. 
Bepka, + + + + 4 0 0 eee 

USMRĆIVANJE BEPKI. +... +... 


ODMATANJE SVILENIH NITI. . 
DOBIVANJE SVILČEVA SJEMENA. 


BOLESTI SVILENIH BUBA. ... > 
Pjegavica. 
Sušica. 
Krečna bolest. . 

iaai SVILENIH BUBA. 

UZGOJ DUDOVA. .. 

Presađen dudić. 
RASADNJAK. + +4 4 444 4. 
NJEGA STARIJIH DUDOVA. . 

Okresan dud. 
DUDOVA ŽIVICA  . +. 444 > 

Dudova živica. + 4. 4 4 4 + 
DODATAK. 

NAJBOLJE POUČNO ŠTIVO \ mid | 

' Gospodarstvo m ' | 

I. Sitarić: \ 
PČELARSTVO, iN , 
, sa slikama . . , 10 Din man + " 
CE E dk LTA 
2) ž Kv. Broz: OJ anga =a a. ' / 
a PČELARENJE, o ol a 
ki 2 sa slikama . , , 5 Din hi MA g Ka MU i Ak oo AL 


V. Bek: | Vo a e M KO) 
Čan SITARIĆ KOKOŠI, M ak. Bea e Mara I 


PČELARSTVO rjenik ng , m m ku ša) Sh i : ib MECA ) 


V. Bek: : 4 Mesa sra sa RV KA, 
GUSKE, PATKE I PURE, BG Mu pi , ' , i ; ' be" h PK Vi 
sa slikama. . , 5 Din ' Mn M | 1 
I. Radić: VOĆE I NJEGOVA UPOTREBA, sa Kk MRA PA o 
slikama, ..,. ' VA Ra o VR ' K ako 
Frangeš: LIVADARSTVO, sa slikama in. : Tau Ki ma BE A ai AP MARE KR 
' Razna pouka ' IpO sir Mi M 
po ' I a4) . VU A <A KA 1), X NJ , 
Dr V. Deželić ml.: SOCIJALNO PITANJE . , . 10 Din VAROA o HE aga PR Aa OR RA ' 
Dr J. Andrić: HRVATSKO UZOR-SELO .... 5 Din ' % 
E. Kiirsehner: ELEKTRIKA NA SELU sa slikama 5 Din ' 
Dr 0. Kučera: MAGNETIZAM I ELEKTRICITET, ud 
sa slikama . . 6 Din | 


Dr E. Marković: ZARAZNE BOLESTI, sa slikama . 10 Din 


Narudžbe prima 


Hrvatsko Književno Društvo sv. Jeronima, 1) | | 
Zagreb, Trg I. broj 18. | M1 ' 

